প্রথিতযশা এই শিল্পীর কাজে স্বাধীন, স্বাতন্ত্র্যের ঘ্রাণ পাওয়া যায়। মানুষের মিথস্ক্রিয়ায় সব সময়ই দেখা, বোঝা ও বিশ্বাসের মধ্যে ফারাক থেকে যাওয়ার আশঙ্কা থেকে যায়। এই ফারাকই এই অদৃশ্য শহরকে আমাদের ব্যক্তিত্বের অংশে পরিণত করেছে। কিছু অনুধাবন না করেই আমরা তাদের সঙ্গে পরিভ্রমণ করি। রোকেয়া সুলতানার কাজ আমাদের ভেতরে বসতি গড়া এক কল্পনার শহরকে উপলব্ধির চেষ্টাকে জাগ্রত করে। এই অভিজ্ঞতা আমাদের চিন্তা ও চর্চার সঙ্গে সৃষ্টিশীলতার সম্ভাব্য বৈপরীত্যের একটি জগৎকেও উন্মুক্ত করে দেয়। সৃষ্টির মধ্যে লুক্কায়িত আনন্দের ছন্দটি একজন শিল্পী হিসেবে রোকেয়া সুলতানা সাফল্যের সঙ্গে ধরতে পেরেছেন। তাঁর কাজগুলো যেন এক অতল মহাসাগর, এক বিপুল মহাবিশ্ব – যা মানুষকে তার কৌতূহল দিয়ে উদ্ঘাটন করতে হয়, আবিষ্কার করতে হয়। রোকেয়া সুলতানার মতো শিল্পীরা এমন এক জগতে বাস করেন, যেটিকে স্টেট অব দ্য আর্ট নামেই ডাকা যায়। 